കാസര്കോട് വനിതാ ഹോസ്റ്റലില് ഭക്ഷ്യവിഷബാധ 12 പേര് ചികിത്സ തേടി കാസര്കോട്: വനിതാ ഹോസ്റ്റലില് ഭക്ഷ്യവിഷബാധയേറ്റ് 12 വിദ്യാര്ത്ഥിനികള് ആശുപത്രിയില് ചികിത്സ തേടി. കാസര്കോട് ഉദയഗിരിയിലെ വനിതാ ഹോസ്റ്റലില് താമസിക്കുന്ന ജനറല് ആശുപത്രിയിലെ നഴ്സിംഗ് സ്കൂളില് പഠിക്കുന്ന വിദ്യാര്ത്ഥിനികള്ക്കാണ് ഭക്ഷണം കഴിച്ചപ്പോള് മുതല് അസ്വസ്ഥത അനുഭവപ്പെട്ടത്. ഭക്ഷണത്തില് വിഷാംശം കലര്ന്നതിനെ തുടര്ന്നാണ് വിദ്യാര്ത്ഥിനികളുടെ ആരോഗ്യനില വഷളായതെന്ന് സംശയിക്കുന്നു. ഹോസ്റ്റലില് വളരെ നിലവാരം കുറഞ്ഞ ഭക്ഷണമാണ് കുടുംബശ്രീയുടെ പേരില് കൊണ്ടുവന്നു നല്കുന്നതെന്ന് വനിതാ ഉദ്യോഗസ്ഥര് ആരോപിക്കുന്നു. പ്രതിദിനം 120 രൂപയാണ് ഒരാളില് നിന്ന് ഭക്ഷണത്തിനായി വാങ്ങിക്കുന്നത്. വനിതാ ഹോസ്റ്റലില് ആകെയുള്ള 88 താമസക്കാര്ക്കും ഭക്ഷണം നല്കുന്നത് 120 തോതില് വാങ്ങിച്ചാണ്. രാവിലെ ചായയും പലഹാരവും ഉച്ചക്കുള്ള ഊണും രാത്രി കഴിക്കാനുള്ളതുമാണ് നല്കുക.The post കാസര്കോട് വനിതാ ഹോസ്റ്റലില് ഭക്ഷ്യവിഷബാധ 12 പേര് ചികിത്സ തേടി first appeared on MalayalamExpressOnline.